Fáar neysluvörur tengjast heilsu á flóknari og mótsagnarkenndari hátt en alkahól . Hóflega neysla á áfengi er tengd minni áhættu á kransæðasjúkdómi , og á það við um bæði lægri tíðni og dánarlíkur . Skilgreining á hóflegri áfengisneyslu er þó mjög á reiki og ofneysla áfengis er augljós skaðvaldur en rekja má 4% tapaðra lífsára í heiminum til áfengisneyslu . Ferlirannsóknir hafa hinsvegar sýnt að í samanburði við enga áfengisneyslu tengist hófleg drykkja áfengis minni áhættu á kransæðasjúkdómi . Verndandi áhrif áfengis eru talin liggja við 30 - 60 g / dag af hreinum vínanda , sem er 0,5 - 1 L af bjór , en óljósara er um áhrif áfengisneyslu sem fer yfir þau mörk . Mörkin eru mismunandi fyrir karla og konur en í stórri rannsókn lækkuðu 2 - 4 drykkir á dag dánartíðni af völdum hjarta - og æðasjúkdóma hjá körlum en sambærileg áhrif hjá konum fengust við 1 - 2 drykki á dag . Einnig flækir málið að áfengi eykur líkur á gáttatifi og heilablóðfalli , aðallega vegna blóðþurrðar í heila , að minnsta kosti ef neysla er mikil . Meiri neysla tengdist því aukinni dánartíðni hjá báðum kynjum . Ekki er þó mælt með því að þeir sem ekki drekka áfengi byrji á því til að draga úr kransæðasjúkdómi . Lesa má kaflann í heild sinn í Kransæðabókinni sem fæst í Hagkaup , Bónus og Lyfjaveri .